Sirkka-Liisa: Runon …9.4.2018

Ilma – ilmastonmuutos ---- miten se päättyy kenties!

Kerran –

näen kaiken kuvastimessa

 Väinämöinen kalisuttaa viikatettaan

 -Jatkuvaa sotaa ja rynnäköivää heiluttamista

 rahan huikea mahti

 leimahtava itsetuoksu

 on aika pistää viikatteen terävä pää kamaraan.

 Iänikuinen törky syöksähtää reiistä

 dinosauruksen kuono kivettyneenä

 puoliintumattomat uraanijäänteet pomppivat esille.

 Leijonan sirppi leikkaa paksua sumua

 tantereella makaa kaikkinensa

 tieteet, taiteet, tekoälyt

 hienostuneet kuteet sekä mööpelit

 Pentti Linkola riemuitsee haudassaan: Nyt tulee tilaa…

Vesimiehen uurna kiehuu uutta lientä tuleville

 uusi kansa, uusi rotu

 todellinen hyvinvointi

 yhteinen hiili

 yksi täydellinen pallo

 äärettömässä avaruudessa.